**Eesti Klubi laiendatud juhatuse koosoleku**

**PROTOKOLL Nr.6**

Tallinnas, Roheline aas 1 07. juunil 2012.a.

**Koosolekust võtsid osa**: juhatuse liikmed Mati Väärtnõu, Ivar Raig, Jüri Ehasalu, Andrus Helenurm, Valter Sääsk, Ingrid Rüütel, Kärt Summatavet.

**Puudusid juhatuse liikmed** Tamo Vahemets, Jüri Ennet, Avo-Rein Tereping ja Arvi Hamburg.

Koosolekul osalesid EK liikmed Sulev Roosma, Harry Raudvere,Andro Roos,Taiso Palm, Henry Arnhold, Enno Selirand, Arnold Rüütel, Jüri Kann.

**Koosolekut juhatas Mati Väärtnõu**

**ProtokollisValter Sääsk**

**Koosoleku päevakord:**

1. “Vandenõuteooria või vandenõu?“ Ettekandja Harry Raudvere.
2. Eesti Klubi jooksvad küsimused.

**Kuulati:**Harry Raudvere ettekannet USA Kaksiktornide katastroofi ümber keerlevatest vandenõuteooriatest, ehk siis tegelikust vandenõust maailma ja Ameerika rahva vastu. Ta puudutas laiemalt radikaalsust ja vandenõusid, mis mõjutavad maailma sündmusi. Kas tõde on objektiivne või subjektiivne? Kas meedia on objektiivne või subjektiivne? Kelle huve ta esindab? Me kardame probleeme, me kardame olla radikaalsed olukorras, kui massimeedia räägib vastupidist. Arvame, et me ei suuda nagunii midagi muuta. Tahame alati olla kellegi teise moodi, sest meie endi mõtlemisvõime on piiratud. Tõe eitamise tagajärjed on meile soovimatud ning juba muutumas hukatuslikuks meie riigile ja rahvale. Kuid peaksime hoopis olema radikaalsed, omama kodanikujulgust ja otsustavalt sekkuma, vabastama end hirmudest ja orjameelsusest, mitte kummardama jupijumalaid, mitte leppima ülekohtuga. Kes on radikaalid? Need on inimesed, kes usuvad, et pole olemas tagajärgi ilma põhjusteta. Näiteks on erinevate teooriatega ja faktidega ammu paika pandud Teise Maailmasõja tegelikud põhjused, mis kaugeltki ei ühti ametlike selgitustega. On suur küsimus, milline oleks praegu Euroopa, kui poleks olnud Hitleri ennetavat kallaletungi NSV Liidule. Sest Stalini tohutu armee oli juba koondatud Euroopa piirile ja ootas vaid käsku pealetungi alustada. Euroopa päästmine maksis ränka hinda, kuid hoidis ära kommunistliku terrori leviku tervele kontinendile. Ametlikud meediakanalid formeerivad alati ühiskondlikku arvamust neile vajalikus suunas.

**Harry Raudvere** demonstreerib EK liikmetele filmi **„9/11“.**

**Sulev Roosma:** Meie hulgas on mees, kes nägi oma silmaga vahetult Kaksiktornide kokkukukkumist 2001. aastal. Minu teada töötas Valter Sääsk sel ajal New Yorgis. Võib-olla kuulaksime tema muljeid?

**Valter Sääsk:** Ma töötasin tõepoolest 2001.aastal New Yorgis ja nägin Ameerika valitsuse koletut kuritegu oma rahva vastu vahetult pealt. (V. Sääse informatsiooni tekst on toodud protokolli LISAS nr. 1).

II

**Kuulati:** Mati Väärtnõu informatsiooni seisukoha võtmiseks Heino Levaldi pöördumisele EV Riigikogu ja Valitsuse poole tööelu eelse ja aegse hariduse ja tööelu korraldusest.

**Arnold Rüütel:** Kui me koolitame riigi raha eest spetsialiste, siis me kaotame nad seda kiiremini, mida parema hariduse nad saavad. Lähiajal on oodata elektrihinna tõusu eeldatavalt 1/5 võrra, mis tähendab inimeste reaalpalkade langust, sest suur osa sissetulekust läheb hinnatõusu katteks. See tingib omakorda vaesumist ja kiirendab väljarännet Eestist. Kui me rakendaksime ühistulist majandustegevust, kasutaksime taastuvenergiat, võiksime seda hinnatõusu ja elukvaliteedi langust vältida. See oleks üks võimalusi, kuidas vähendada väljarännet Eestist. Hariduse andmisel peaks olema riigi ja firmade tellimus. Lihtsalt riigi kulul tasuta hariduse andmine on nonsenss. Me peame oma ettepanekuid konkretiseerima, näiteks noored, kodu, töö, kindlustunne jne. Elame väikerahvana turbulentses keskkonnas. Tegelikud jõud toimivad kulisside taga. Ka Eestis on toimunud palju kuritegusid, mis pole siiani avalikustatud. Peame poliitiliselt olema valmis, et leida selles olukorras meetodeid kestmajäämiseks

**Harry Raudvere:**Kui inimene on saanud riigi kulul hariduse, peaks ta välismaale tööle minnes maksma riigile tagasi tema haridusele tehtud kulutused. Praegu üliõpilased saavad ilma kutseta diplomid, ehk rakendatav 3 + 2 süsteem on absurdne.

**Jüri Kann:** On loodud eraõiguslik asutus, milline peaks tegelema hariduse andmisega, kuid selline tegevus on süsteemitu. Praegu 3 + 2 süsteemis haridus võtab ära võimaluse noorele inimesele kutse andmiseks. See oli küll mingil määral mugav üliõpilastele, ka riigile, kuid ei andnud kutset ega võimalust end omal erialal realiseerida.

**Ivar Raig:** Hiljaaegu toimus massimiiting elektri hinna tõusu põhjustavate tegurite vastu. Ettepanek on elektrituru avamine edasi lükata, toetudes Tarbijakaitse Ametile. Dr. Uibu kirjale võiks lisada klausli, et Eesti Klubi paneb selle teema arutelu laiemale üldsusele ja kavatseb võtta ühena päevakorda tulevase Eesti Elujõu Kongressile. Eesti Klubil oleks vaja kohtuda RK sotsiaalkomisjoniga, et arutada rahva tervise küsimusi. Praegune valimissüsteem on Eestis selline, mis tagab lineaarse sõltuvuse raha hulga ja valimistulemuse vahel. Kel on raha, see on võimul!

**Mati Väärtnõu:** Oleme saatnud J. Uibu kirja esialgse teksti adressaatidele palvega leida sellele toetust. Kuna sotsiaalkomisjonis on vastuolud, siis saadeti kiri meile tagasi. On ettepanek täpsustada kirja teksti veel meili teel, seda lihvida ja siis uuesti välja saata.

**Otsustati:**

1) Toetada dr. Heino Levaldi pöördumist tööelu eelse ja aegse hariduse ning tööelu korraldusest EV Riigikogu ja Valitsuse poole protokolliliselt.

2) Toetada dr. Uibu pöördumist Riigikogu sotsiaalkomisjoni poole palvega aidata kaasa Toompea Haridusseminari poolt koostatud rahvatervise küsimustikule vastamisel ning saata kirja täiendatud tekst veelkordselt adressaatidele.

3) Sedastada, et energiaturu avamine on Eestile viitsütikuga pomm, mis võib ohustada rahvuse püsimajäämist. Juhtida Eesti Energia tähelepanu sellele, et nad peaksid tegelema eesti rahva püsimajäämisega.

4) Juhtida EV Riigikogu tähelepanu vajadusele muuta EV Põhiseadust (vastavalt Ülo Vooglaiu kirjas toodud seisukohtadele).

5) Toetada Ülo Vooglaiu kirja (LISA nr. 2)

6) Võtta EK juhatuse koosolekule aruteluks EV Põhiseaduse tulevik seoses EV PS 20.aastapäevaga.

7)Tunnustada Silver Meikari julgust tunnistada musta raha jõudmist Reformierakonna kassasse. Lugeda ebakohaseks Reformierakonna aseesimehe Jürgen Ligi avaldus, milles viimane leiab, et Silver Meikar oma avaldusega on kahjustanud riigi julgeolekut. Sellise avalduse tegemisega on hr Ligi end asetanud rahapesu soosivale positsioonile ning selline käitumine lubamatu Eesti Vabariigi rahandusministrile.

8) Teha Riigikogule ettepanek, et korruptsioonikuriteod tunnistataks aegumatuteks.

9) Kutsuda EK järgmine korraline juhatuse koosolek kokku 5.septembril 2012.a. Tallinnas, Roheline Aas 1.

**Koosoleku juhataja: Mati Väärtnõu**

**Koosoleku protokollija: Valter Sääsk**